Folketing
2006-03-29

Det er rigtigt, at vi har igangsat sådan en nultoleranceplan for at få sat en stopper for det. Der er en række tiltag, vi sætter i gang allerede nu, derunder at det skal være muligt at dømme nogle, som groft overtræder fødevareloven, så de ikke kan drive fødevarevirksomhed, i hvert fald ikke i en årrække. Der er ikke plads til dem i den branche, når de ikke kan finde ud af at overholde almindelige anstændige krav til fødevaresikkerheden. I den forbindelse er det rigtigt, at der er det også sådan, at der bliver igangsat en uvildig undersøgelse for at få afdækket, hvad forløbet i øvrigt har været i de sager, for alt skal frem. Det er ikke mindst med henblik på at se, om der ud over den række af tiltag, som nu bliver sat i gang, er andet, vi kan gøre for at sikre forbrugerne mod den slags. Så undersøgelsen, ja, den skal være uvildig.